cyanic-selkie/wikianc huggingface dataset:
কোয়ান্টাম বলবিদ্যার ভূমিকা
প্রথম কোয়ান্টাম তত্ত্ব: ম্যাক্স প্ল্যাঙ্ক এবং ব্ল্যাক-বডি রেডিয়েশন
বস্তুটিকে আরও গরম করলে এর রং লাল থেকে হলুদ, সাদা এবং নীল রং-এ পরিবর্তিত হয় কারণ কারণ বস্তুটি ক্রমান্বয়ে ক্ষুদ্র তরঙ্গদৈর্ঘ্যের(উচ্চতর ফ্রিকোয়েন্সি)আলো নির্গত করে।একটি নিখুঁত নির্গমনকারী একটি নিখুঁত শোষকও বটেঃএটি যখন ঠান্ডা অবস্থায় থাকে তখন এ জাতীয় জিনিস পুরোপুরি কালো দেখায়, কারণ এটি তার উপর আপতিত সমস্ত আলো শোষণ করে নেয় এবং কোনো আলো নির্গত হয় না।ফলস্বরূপ, একটি আদর্শ তাপ নির্গমনকারী বস্তু একটি কালো পদার্থ হিসাবে পরিচিত এবং এটি থেকে যে রশ্মি বিকিরিত হয় তাকে ব্ল্যাক-বডি রেডিয়েশন বলে।
১৯ শতকের শেষদিকে,তাপীয় বিকিরণসমূহকে পরীক্ষামূলকভাবে বেশ ভালভাবে চিহ্নিত করা হয়েছিল।তবে, শাস্ত্রীয় পদার্থবিজ্ঞানের রেলেইগ-জিন্স সূত্র উচ্চ তরঙ্গ দৈর্ঘ্যের(কম ফ্রিকোয়েন্সি)পরীক্ষামূলক ফলাফলের সাথে একমত হলেও ক্ষুদ্র তরঙ্গদৈর্ঘ্যের(উচ্চ ফ্রিকোয়েন্সি) দৃড়ভাবে দ্বিমত পোষণ করে।পদার্থবিজ্ঞানীরা একটি একক তত্ত্ব অনুসন্ধান করেন যা পরীক্ষামূলকভাবে সমস্ত ফলাফল ব্যাখ্যা করে।
১৯০০ সালে ম্যাক্স প্ল্যাঙ্ক সর্বপ্রথম একটি মডেল তৈরী করেন যেটি তাপ বিকিরণের পূর্ণ বর্ণালী ব্যাখ্যা করতে সক্ষম হয়।তিনি একটি গাণিতিক মডেলের প্রস্তাব করেন যেখানে তাপীয় বিকিরণ সমন্বয়পূর্ণ দোলক-এর একটি সেটের সাথে সাম্যাবস্থায় অবস্থান করে।পরীক্ষামূলক ফলাফলগুলি পুনর্গঠন করার জন্য,তাকে ধরে নিতে হয়েছিল যে প্রতিটি দোলক যেকোন যথেচ্ছ পরিমাণ শক্তি নির্গত করার পরিবর্তে একই বৈশিষ্ট্যযুক্ত ফ্রিকোয়েন্সিতে যেকোন পূর্ণসংখ্যাক পরিমাণ একক শক্তি নির্গমন করে।অন্য কথায়, একটি দোলক দ্বারা নির্গত শক্তি নিরবচ্ছিন্ন ছিল।প্ল্যাঙ্কের মতে,প্রতিটি দোলকের শক্তির পরিমাণ দোলকের ফ্রিকোয়েন্সির সমানুপাতিক ছিল;আনুপাতিক এই ধ্রুবকটি এখন প্ল্যাঙ্কের ধ্রুবক হিসাবে পরিচিত।প্ল্যাঙ্ক ধ্রুবককে সাধারণত এইচ (h)হিসাবে লেখা হয়,এর মান 6.63×10−34 J s।সুতরাং, এফ(f) ফ্রিকোয়েন্সি সম্প্ন্ন একটি দোলকের শক্তি ই(E) হলে,
E=nhf  যেখানে '' n=1,2,3,..... ''
একটি তেজস্ক্রিয় রশ্মি বিকিরণকারী পদার্থের রঙ পরিবর্তন করতে হলে এটির তাপমাত্রা পরিবর্তন করা প্রয়োজন। প্ল্যাঙ্কের নীতি এর কারণ ব্যাখ্যা করেঃকোনও পদার্থের তাপমাত্রা বৃদ্ধি করা হলে এটি সামগ্রিকভাবে আরও বেশি শক্তি নির্গত করে এবং শক্তির একটি বৃহত অনুপাত বেগুনি বর্ণালীর শেষ দিকে হয়।
প্ল্যাঙ্কের নীতি পদার্থবিজ্ঞানের প্রথম কোয়ান্টাম তত্ত্ব ছিল এবং প্ল্যাঙ্ক শক্তি কোয়ান্টা আবিষ্কারের মাধ্যমে পদার্থবিদ্যার অগ্রগতিতে যে অবদান রেখে ছিলেন তার স্বীকৃতি হিসাবে ১৯১৮ সালে তাকে নোবেল পুরস্কার দেওয়া হয়ে ছিল। তবে সেই সময় প্লাঙ্কের দৃষ্টিভঙ্গি মতে কোয়ান্টাইজেশন হলো সম্পূর্ণ একটি অনুসন্ধানমূলক গাণিতিক গঠন বরং (বর্তমানে যেমন বিশ্বাস করা হয়) আমাদের বিশ্ব সম্পর্কে বোঝার মৌলিক পরিবর্তন।
ফোটনঃআলোর পরিমাণ নির্ধারণ
১৯০৫ সালে,আলবার্ট আইনস্টাইন একটি অতিরিক্ত পদক্ষেপ নিয়েছিলেন। তিনি পরামর্শ দিয়েছিলেন যে কোয়ান্টাইজেশন কেবল একটি গাণিতিক গঠন নয়,বরং আলোকরশ্মির মাধ্যমে শক্তি আলাদা আলাদা প্যাকেটে স্থানান্তরিত হয়,যা এখন ফোটন নামে পরিচিত।একটি ফোটনের শক্তির পরিমাণ হলো তার কম্পাঙ্ক এবং প্ল্যাঙ্কের ধ্রুবকের গুণফলঃ
কয়েক শতাব্দী ধরে,বিজ্ঞানীরা আলোর দুটি সম্ভাব্য তত্ত্ব নিয়ে বিতর্ক করেছিলেনঃএটি কি একটি তরঙ্গ ছিল নাকি ক্ষুদ্র কণার একটি ধারা প্রবাহ? ১৯শতকে, বিতর্কটি সাধারণত তরঙ্গ তত্ত্বের পক্ষে বলে মনে করা হত,কারণ এটি পর্যবেক্ষণের  মাধ্যমে প্রাপ্ত প্রতিসরণ,অপর্বতন,ব্যাতিচার এবং সমার্বতনের মতো প্রভাবগুলি ব্যাখ্যা করতে সক্ষম হয়েছিল।জেমস ক্লার্ক ম্যাক্সওয়েল দেখিয়েছিলেন যে বিদ্যুৎ, চৌম্বকীয়তা এবং আলো এই সমস্ত কিছুই একই ঘটনার বহিঃপ্রকাশঃবৈদ্যুতিক চৌম্বকীয় ক্ষেত্র।ম্যাক্সওয়েলের সমীকরণ হচ্ছে শাস্ত্রীয় বৈদ্যুতিক চৌম্বকীয়তার নীতিগুলোর একটি সম্পূর্ণ সেট এবং আলোকে তরঙ্গ হিসাবে বর্ণনা করে যা দোদুল্যমান বৈদ্যুতিক এবং চৌম্বকীয় ক্ষেত্রের সংমিশ্রণ।তরঙ্গ তত্ত্বের পক্ষে প্রমাণের অগ্রগতির কারণে আইনস্টাইনের ধারণাগুলি প্রথমে খুব সন্দেহের সাথে দেখা হয়েছিল।এর ফলে ফোটন মডেলটি গ্রহণযোগ্য হয়ে উঠে। ফোটন মডেলটির গ্রহণযোগ্যতা পাওয়ার সবচেয়ে উল্লেখযোগ্য কারণগুলির মধ্যে একটি হলো নিম্নলিখিত বিভাগে বর্ণিত ফোটো ইলেক্ট্রিক ইফেক্টের কয়েকটি গোলমেলে বৈশিষ্ট্য ব্যাখ্যা করার ক্ষমতা।তবুও,আলোর তরঙ্গ উপমা আলোর অন্যান্য বৈশিষ্ট্যগুলি(প্রতিসরণ,অপর্বতন,ব্যাতিচার)বুঝতে সহায়তা করার জন্য অপরিহার্য ছিল।
১৮৮৭ সালে,হেনরিচ হার্টজ পর্যবেক্ষণ করেন যে পর্যাপ্ত ফ্রিকোয়েন্সি সহ আলো যখন ধাতব পৃষ্ঠকে আঘাত করে তখন এটি ইলেকট্রন নির্গত করে।১৯০২ সালে ফিলিপ লেনার্ড আবিষ্কার করেন যে নির্গত ইলেক্ট্রনের সর্বাধিক সম্ভাব্য শক্তি আলোর কম্পাঙ্কের সাথে সম্পর্কিত,এর তীব্রতার সাথে নয় এবং কম্পাঙ্ক যদি খুব কম হয় তবে তীব্রতা নির্বিশেষে কোনও ইলেকট্রন বের হয় না।বেশি তীব্রতা যুক্ত লাল বর্ণের আলোকরশ্মি যখন কোনওরূপ বৈদ্যুতিক ভোল্টেজ তৈরি করতে পারে না তখন কম তীব্রতা যুক্ত বেগুনী বর্ণের আলোকরশ্মি উচ্চতর ভোল্টেজ তৈরি সক্ষম।আলোর প্রান্তিক কম্পাঙ্ক অর্থাৎ আলোর সর্বনিম্ন কম্পাঙ্ক যার ফোলে ধাতু হতে ইলেক্ট্রনগুলি নির্গত হয় তা বিভিন্ন ধাতুর ক্ষেত্রে ভিন্ন ভিন্ন।এই পর্যবেক্ষণটি শাস্ত্রীয় বৈদ্যুতিক চৌম্বকীয়তার সাথে বৈপরীত্যপূর্ণ,যা পূর্বাভাস দেয় যে ইলেক্ট্রনের শক্তি আলোকরশ্মি বিকিরণের তীব্রতার সাথে আনুপাতিক হওয়া উচিত।তাই পদার্থবিজ্ঞানীরা যখন প্রথম ফটোইলেক্ট্রিক প্রভাব প্রদর্শনকারী ডিভাইসগুলি আবিষ্কার করেন তখন তারা প্রাথমিকভাবে প্রত্যাশা করেছিলেন যে উচ্চতর তীব্রতা বিশিষ্ট আলো ফটোইলেক্ট্রিক যন্ত্র থেকে উচ্চতর ভোল্টেজ তৈরি করবে।
আইনস্টাইন এই প্রভাবটি ব্যাখ্যা করেন এবং দাবি করেন যে আলোকরশ্মি ফোটোণ নামক কণার একটি ধারাএবং আলোকরশ্মির কম্পাঙ্ক যদি এফ(F) হয় তবে প্রতিটি ফোটনের শক্তি এইচ*এফ(hf)এর সমান হবে।ইলেক্ট্রনটিকে কেবলমাত্র একটি ফোটন দ্বারা আঘাত করা হতে পারে যা ইলেক্ট্রনকে সর্বাধিক একটি শক্তি hf সরবরাহ করে। অতএব,ইলেক্ট্রনের শক্তির ক্ষেত্রে আলোকরশ্মির  তীব্রতার কোনও প্রভাব নেই  বরং কেবলমাত্র তার কম্পাঙ্ক ইলেক্ট্রনকে সর্বোচ্চ শক্তি প্রদান করে।
সিরাজুদ্দিন বুলকিনি
সিরাজুদ্দিন আল বুলকিনি (জন্ম: ৪ আগস্ট ১৩২৪ - মৃত্যু: ১ জুন ১৪০৩ খ্রি:) অন্যতম শীর্ষস্থানীয় শাফিয়ী আলেম । তিনি ছিলেন ইসলামী আইনশাস্ত্রের একজন মিশরীয় পণ্ডিত। শেখ বালকিনিকে হিজরি অষ্টম শতাব্দীর অন্যতম বিরল আলেম (ইসলামি দ্বীনি পণ্ডিত) হিসাবে বিবেচনা করা হয় । তাঁর সম্পর্কে ইসলামী পণ্ডিতদের অভিমত যে,  তিনি হলেন অষ্টম শতাব্দীর মুজাদ্দিদ ।  তাশিহ আল-মিনহাজ শিরোনামে তার সর্বাধিক গুরুত্বপূর্ণ রচনাটি শাফিঈ ফিকহ অনুসারে ইসলামী আইন সম্পর্কিত একটি ধ্রুপদী সারগ্রন্থ । এটি আল নওয়াবির মিনহাজ আল তালিবিনের ব্যাখ্যা ।
নাম ও বংশ
ইমাম আল বুলকিনির উপনাম আবু হাফস । তার উপাধি সিরাজুদ্দিন এবং তার নাম উমর ইবনে রিসলান । সাধারণত তার স্বীয় যুগে ইমামুল আইম্মা এবং আলামুল আইম্মা উপাধি দ্বারা তাকে স্মরণ করা হত । তার বংশনামা হল : উমর ইবনে রিসলান ইবনে নাসির ইবনে সালেহ আল-কিনানি আল-আসকালানি আল-বুলকিনী আশ-শাফিঈ । এখানে নসবনামায় সালেহ নামক তার যে পূর্বপুরুষ রয়েছে, এই 'সালেহ'-ই প্রথম ব্যক্তি যিনি বুলকিনা গ্রামে বসতি স্থাপন করেছিলেন ।
ছাত্র
ইমাম বুলকিনি অসংখ্য ছাত্র রেখে গেছেন । বিশেষত তার পুত্র জালালুদ্দিন বুলকিনি, ইবনে হাজার আসক্বালানী এবং ইবনে নাসিরুদ্দিন (মৃত্যু: ৮৪২ হিজরী) ইমাম বুলকিনিকে তাদের শায়খ বলে স্বীকৃতি দিয়েছেন ।
সন্তান সন্ততি
ইমাম বুলকিনি বিখ্যাত সুপণ্ডিত বাহাউদ্দিন আবু মুহাম্মদ ইবনে আকীল (মৃত্যু: ৭৬৯ হিজরী) এর কন্যার সাথে বিবাহবন্ধনে আবদ্ধ হন । এই দাম্পত্য কোল থেকে ইমাম বুলকিনির তিন পুত্র জন্ম গ্রহণ করেন । তিনি তার সন্তানদেরকে দ্বীনি শিক্ষায় শিক্ষিত করে গড়ে তুলেছিলেন ।
মৃত্যু
ইমাম বুলকিনি ১১ জিলকদ শুক্রবার দিন ৮০৫ হিজরি মুতাবেক ১৪০৩ খ্রিস্টাব্দে কায়রোতে মৃত্যুবরণ করেন । তার নামাজে জানাজা পড়ান তার পুত্র জালালুদ্দিন বুলকিনি । ইমাম সিরাজুদ্দিন বুলকিনির প্রতিষ্ঠিত মাদরাসায় তাকে দাফন করা হয় । মৃত্যুর সময় তার বয়স হয়েছিল ৮১ বছর ২ মাস ২৮ দিন ।
ব্রিটনি স্পিয়ার্স
ব্রিটনি জিন স্পিয়ার্স (Britney Jean Spears, জন্ম: ২ ডিসেম্বর, ১৯৮১) একজন মার্কিন সঙ্গীত শিল্পী এবং অভিনেত্রী। মিসিসিপির ম্যাককম্বে জন্ম নেওয়া ও লুইজিয়ানার কেন্টউডে বেড়ে ওঠা এই ব্রিটনি প্রথমে মঞ্চ ও টেলিভিশনে অভিনয় করতেন। পরে ১৯৯৭ সালে তিনি জিভে রেকর্ডসের সাথে গান গাওয়ার জন্য চুক্তিবদ্ধ হন। তার প্রথম দুটি অ্যালবাম ...বেবি ওয়ান মোর টাইম (১৯৯৯) ও ''ওপ্‌স!... আই ডিড ইট অ্যাগেইন'' (২০০০) আন্তর্জাতিকভাবে সমাদৃত হয় এবং একজন টিনেজ একক গায়কের সবচেয়ে বেশি বিক্রিত অ্যালবামের রেকর্ড করে।
তাকে পপ আইকন হিসেব অভিহিত করা হয় এবং ১৯৯০ এর দশকের শেষের দিকে টিন পপ গানকে পুনরুজ্জীবিত করতে ভূমিকা রাখেন। তিনি সর্বকালের সবচেয়ে বিক্রিত টিনেজ গায়িকা এবং "প্রিন্সেস অফ পপ" খেতাব লাভ করেন। তার কাজের জন্য তিনি বহু পুরস্কার লাভ করেছেন, এর মধ্যে উল্লেখযোগ্য হল একটি গ্র্যামি পুরস্কার, আজীবন সম্মাননাসহ ছয়টি এমটিভি ভিডিও মিউজিক পুরস্কার, বিলবোর্ড মিলেনিয়াম পুরস্কারসহ দশটি বিলবোর্ড সঙ্গীত পুরস্কার এবং হলিউড ওয়াক অফ ফেম তারকা।
প্রাথমিক জীবন
ব্রিটনি ১৯৮১ সালের ২ ডিসেম্বর মিসিসিপির ম্যাককম্বে জন্মগ্রহণ করেন। তিনি লিন স্পিয়ার্স ও জেমস পার্নেল স্পিয়ার্সের দ্বিতীয় সন্তান। তার মাতামহী লিলিয়ান পর্টেল ইংরেজ ছিলেন এবং তার একজন প্র-প্র-মাতামহ মাল্টিজ ছিলেন। তার ভাই ব্রায়ন জেমস এবং বোন জেমি লিন। তিন বছর বয়স থেকে তিনি তার নিজ শহর লুইজিয়ানার কেন্টউডে নাচ শিখেন এবং বার্ষিক আবৃতিতে একক শিল্পী হিসেবে কাজ করার সুযোগ লাভ করেন। শৈশবে তিনি জিমন্যাস্টিক ও গানের পাঠ গ্রহণ করেন এবং অনেক রাজ্য প্রতিযোগিতা ও শিশুতোষ মেধা অনুষ্ঠানে বিজয়ী হন। স্পিয়ার্স প্রথম মঞ্চে গান করেন পাঁচ বছর বয়সে। তার কিন্ডারগার্টেনের সমাপ্তি অনুষ্ঠানে তিনি "হোয়াট চাইল্ড ইজ দিস?" গানটি পরিবেশন করেন।
শ্রী স্বামীনারায়ণ মন্দির, অকল্যান্ড
শ্রী স্বামীনারায়ণ মন্দির স্বামীনারায়ণ সম্প্রদায়ের মন্দির। নিউজিল্যান্ডের অকল্যান্ডে অবস্থিত স্বামীনারায়ণ মন্দিরটি নিউজিল্যান্ডে এই সম্প্রদায়ের প্রথম মন্দির। thumbnail|শ্রী স্বামীনারায়ণ মন্দির, অকল্যান্ড, নিউজিল্যান্ড
ইতিহাস
নিউজিল্যান্ডের অকল্যান্ডে সব থেকে বেশি সংখ্যক ভারতীয় হিন্দু বসবাস করে এবং এখানে সাম্প্রতিক কয়েক বছরে বেশ কয়েকটি হিন্দু মন্দির তৈরি হয়েছে। সাম্প্রতিক কালে অকল্যান্ডের এই স্বামীনারায়ণ মন্দিরটি হিন্দু সম্প্রদায়কে বিশেষ ভাবে আলোড়িত করেছে। প্রায় পাঁচ বছরের বেশি সময় ধরে মন্দির নির্মাণের জন্য পরিকল্পনা করা হয়েছে।মন্দিরের দেয়ালগাত্রে খুব নিখুত ভাবে খোদাই করা হয়েছে।মন্দিরের দেয়াল,পিলার,শিখরের কারুকাজ এবং নকশা করার জন্য নির্মাতা শিল্পী এবং ইঞ্জিনিয়াররা হংকং ও ইউরোপের বিভিন্ন দেশে গিয়েছেন।
২৪ মার্চ,২০০৮ সালে এই মন্দিরে মূর্তির প্রাণ প্রতিষ্ঠা অনুষ্ঠান আয়োজন করা হয়।মূর্তির প্রাণ প্রতিষ্ঠা করেন আচার্য শ্রী কোশালেন্দ্রপ্রসাদজী মহারাজ।
টিউজডে ওয়েল্ড
টিউজডে ওয়েল্ড (Tuesday Weld, জন্ম: সুজান কার ওয়েল্ড; ২৭ আগস্ট ১৯৪৩) হলেন একজন মার্কিন অভিনেত্রী। তিনি শিশুশিল্পী হিসেবে তার অভিনয় জীবন শুরু করেন। ১৯৫০-এর দশকে তিনি প্রাপ্তবয়স্ক ভূমিকায় কাজ শুরু করেন। তিনি ১৯৬০ সালে বর্ষসেরা নবীন অভিনেত্রী বিভাগে গোল্ডেন গ্লোব পুরস্কার অর্জন করেন।
তাকে বেশিরভাগ চলচ্চিত্রে পার্শ্ব অভিনেত্রী হিসেবে দেখা যায়, এবং তার কাজের মধ্যে প্লে ইট অ্যাজ ইট লেস (১৯৭২) ছবির জন্য সেরা নাট্য চলচ্চিত্র অভিনেত্রী বিভাগ গোল্ডেন গ্লোব পুরস্কার, লুকিং ফর মিস্টার গুডবার (১৯৭৭) ছবির জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার, দ্য উইন্টার অব আওয়ার ডিসকন্টেন্ট (১৯৮৩) টিভি নাটকের জন্য এমি পুরস্কার এবং ওয়ান্স আপন আ টাইম ইন আমেরিকা (১৯৮৪) ছবির জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।
প্রারম্ভিক জীবন
ওয়েল্ড ১৯৪৩ সালের ২৭শে আগস্ট নিউ ইয়র্ক সিটিতে জন্মগ্রহণ করেন। তার পিতা ল্যাথ্রপ মটলি ওয়েল্ড ম্যাসাচুসেটসের ওয়েল্ড পরিবারের সদস্য। তিনি ওয়েল্ডের চতুর্থ জন্মদিনের কিছুদিন পূর্বে মারা যান। ওয়েল্ডের মাতা ইয়োসেন ব্যালফোর কার ছিলেন লাইফ সাময়িকীর প্রচ্ছদ শিল্পী উইলিয়াম ব্যালফোর কারের কন্যা। ইয়োসেন ল্যাথ্রোপের চতুর্থ স্ত্রী ছিলেন। ওয়েল্ডের অন্যান্য ভাইবোনেরা হলেন সারা কিং ওয়েল্ড (জ. ১৯৩৫) ও ডেভিড ব্যালফোর ওয়েল্ড (জ. ১৯৩৭)। ওয়েল্ড ১৯৫৯ সালের ৯ই অক্টোবর আইনগতভাবে তার নাম পরিবর্তন করে টিউজডে ওয়েল্ড রাখেন।
ডিডি
ডিডি পুরো নাম ভালদির পেরেরা (অক্টোবর ৮, ১৯২৮ - মে ১২, ২০০১) একজন ব্রাজিলীয় ফুটবলার। ব্রাজিল জাতীয় দলের মিডফিল্ডার হিসেবে তিনি ৩টি বিশ্বকাপে (১৯৫৪, ১৯৫৮ ও ১৯৬২) অংশ নিয়েছেন, এর শেষ দুটিতে ব্রাজিল চ্যাম্পিয়ন হয়।
জার্মানির চ্যান্সেলর
সংযুক্ত জার্মানি প্রজাতন্ত্রীর চ্যান্সেলর হচ্ছে দেশের সরকার প্রধান।যা মূলত ১৮৬৭ সালে উত্তর জার্মান মৈত্রীসংঘে প্রতিষ্ঠিত হয়। বর্তমান ও নবম সংযুক্ত জার্মানি প্রজাতন্ত্রীর চ্যান্সেলর ওলাফ শলৎস
ওয়ার্স্ট কেইস পারফরম্যান্স
যে বিশেষ ডাটার জন্য কোন বিশেষ অ্যালগরিদম এর পারফরম্যান্স সবচেয়ে খারাপ হয় সেই ডাটাকে বলা হয় ওয়ার্স্ট কেইস ডাটা আর ওই ডাটার জন্য অ্যালগরিদমটির পারফরম্যান্স হচ্ছে ওয়ার্স্ট কেইস পারফরম্যান্স। কম্পিউটার প্রোগ্রামিং এ কোনো অ্যালগরিদমে ওয়ার্স্ট কেইস পারফরম্যান্স নির্ণয় করা খুব গুরুত্বপূর্ণ কারণ এটি দ্বারা অ্যালগোরিদমটি যেকোনো ডাটার জন্য নির্দিষ্ট সময়ের মধ্য কাজ করবে কিনা বোঝা সম্ভব হয়।
তোস্তাঁউ
তোস্তাঁউ, পুরো নাম এদুয়ার্দু গনসালভেজ দি আন্দ্রাদে (জন্ম জানুয়ারি ২৫, ১৯৪৭) একজন প্রাক্তন ব্রাজিলীয় ফুটবলার। ১৯৭০ সালের বিশ্বকাপে আক্রমণভাগে পেলের সাথে তার চমৎকার জুটি গড়ে উঠে। ওই বিশ্বকাপে ব্রাজিল শিরোপা অর্জন করে। ১৯৭৩ সালে চোখে আঘাত পেয়ে মাত্র ২৬ বছর বয়সে তিনি ফুটবল থেকে অবসর নেন।
মারিও জাগালো
মারিও জাগালো (জন্ম আগস্ট ৯, ১৯৩১) একজন প্রখ্যাত ব্রাজিলীয় ফুটবল খেলোয়াড় ও কোচ।
খেলোয়াড় হিসেবে তিনি ২টি বিশ্বকাপ জিতেছেন (১৯৫৮ ও ১৯৬২), আর কোচ হিসেবে জিতেছেন ১৯৭০ সালে। এছাড়া তিনি ১৯৯৪ সালে বিশ্বকাপ জয়ী ব্রাজিল দলের সহকারী কোচ ছিলেন। ১৯৭৪ সালে চতুর্থ হওয়া এবং ১৯৯৮ সালে দ্বিতীয় হওয়া ব্রাজিল দল দুটিরও কোচ ছিলেন জাগালো।
গারসন
গারসন, পুরো নাম গারসন ডি অলিভিয়েরা নুনেস, (জন্ম জানুয়ারি ১১, ১৯৪১) একজন প্রাক্তন ব্রাজিলীয় ফুটবলার। ক্লাব ফুটবলে তিনি ফ্লেমিঙ্গো, বোটাফোগো, সাও পাওলো এবং ফ্লুমিনেন্স-এর হয়ে খেলেছেন। ব্রাজিলের হয়ে তিনি ১৯৬৬ ও ১৯৭০ সালের বিশ্বকাপে অংশ নেন।
স্কট বর্থউইক
স্কট জর্জ বর্থউইক (Scott Borthwick; জন্ম: ১৯ এপ্রিল, ১৯৯০) টাইন ও ওয়্যারের সান্ডারল্যান্ড এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ২০১০-এর দশকের শুরুরদিকে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
শৈশবকাল
১৯৯৪ সালে বর্থউইকের কাকা ডেভিড বর্থউইক নর্দাম্বারল্যান্ডের পক্ষে লিস্ট এ খেলায় অংশ নিয়েছিলেন। ২০০৫ সালে নর্থ ইস্ট প্রিমিয়ার লীগে ফিলাডেলফিয়ার পক্ষে খেলেছিলেন স্কট বর্থউইক। ২০০৬ সালে ডারহামের দ্বিতীয় একাদশের খেলাগুলোয়ও বেশ ভূমিকা রাখেন। ২০০৭ ও ২০০৮ সালের নর্থ ইস্ট প্রিমিয়ার লীগে ডারহাম একাডেমির পক্ষে খেলেন। এছাড়াও, ২০০৯ সালে ডারহামের চুক্তিবদ্ধ খেলোয়াড় হিসেবে টাইনমাউথ ক্রিকেট ক্লাবে খেলে দলকে অবনমনের হাতে থেকে রক্ষা করতে সমর্থ হয়েছিলেন।
ল্যাঙ্কাশায়ারের বিপক্ষে ডারহামের সদস্যরূপে টুয়েন্টি২০ খেলায় অভিষেক ঘটে স্কট বর্থউইকের। ব্যাটিং করার সুযোগ লাভ না করতে পারলেও নির্ধারিত চার ওভারে ৩/২৩ বোলিং পরিসংখ্যান গড়েছিলেন তিনি।
প্রথম-শ্রেণীর ক্রিকেট
২০০৯ সাল থেকে স্কট বর্থউইকের প্রথম-শ্রেণীর খেলোয়াড়ী জীবন চলমান রয়েছে। ঐ বছর এনবিসি ডেনিস কম্পটন পুরস্কারে ভূষিত হন। ২০১৩ সালে ডারহামের পক্ষে চ্যাম্পিয়নশীপে গড়ের দিক দিয়ে পঞ্চদশ স্থান অধিকার করেন। মাত্র ২৮ উইকেট পেলেও সহস্র রানের মাইলফলক স্পর্শ করেন। তাকে তিন নম্বরে ব্যাটিং করার সুযোগ দেয়া হয়েছিল। মন্টি পানেসরকে পাশ কাটিয়ে তাকে এ সুযোগ দেয়া হয়। অধিনায়ক অ্যালাস্টেয়ার কুক তাকে মাঝে-মধ্যে বোলিংয়ে আমন্ত্রণ জানালেও তিনি খেলায় চার উইকেট পান। ক্রিস রজার্সকে ১১৯ রানে বিদেয় করেন। মাত্র ১৩ ওভারে ৪/৮২ বোলিং পরিসংখ্যান গড়েন।
অল-রাউন্ডার হিসেবে তার উত্থান ঘটলেও পরবর্তীতে নিরাশ করেন তিনি। ২০১৪ সালে চ্যাম্পিয়নশীপের প্রথম বিভাগে সহস্রাধিক রান খরচ করে ফেলেন। ২০১৫ সালেও তিনি আরও রান দেন। কেবলমাত্র সমারসেটের জেমস হিলড্রেথ খরচের দিক দিয়ে তার চেয়ে এগিয়েছিলেন। ব্যাপক হারে রান দিয়ে মাত্র ২৮ উইকেট পান তিনি। ফলশ্রুতিতে, ইংল্যান্ড দলে তার চাহিদা কমে যায়।
২০১৬ সালে পুনরায় রান সংগ্রহ করতে থাকেন তিনি। এবারও তাকে তিন নম্বরে খেলানো হয়েছিল। তবে, জাতীয় দলের কোচ ট্রেভর বেলিসের কাছে তার খেলার মান মনঃপুত হয়নি। ক্লাবের আর্থিক সঙ্কটের কারণে দলীয় সঙ্গী মার্ক স্টোনম্যানের সাথে তিনিও ২০১৬ সাল শেষে সারে দলে যোগ দেন। শুরুরদিকে সারে দলের পক্ষে তেমন সাফল্য না পেলেও ২০১৮ সালে চ্যাম্পিয়নশীপের শিরোপা বিজয়ী দলটিতে মাত্র আট খেলায় অংশ নিয়েছিলেন। পরের মৌসুমে আরও ভালো খেলা প্রদর্শন করা সত্ত্বেও লাল বলের ক্রিকেটে তার অংশগ্রহণ সীমিত পর্যায়ের ছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, দুইটিমাত্র একদিনের আন্তর্জাতিক ও একটিমাত্র টি২০আইয়ে অংশগ্রহণ করেছেন স্কট বর্থউইক। ৩ জানুয়ারি, ২০১৪ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৫ আগস্ট, ২০১১ তারিখে ডাবলিনে স্বাগতিক আয়ারল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এরপর, ২৩ অক্টোবর, ২০১১ তারিখে মুম্বইয়ে স্বাগতিক ভারত দলের বিপক্ষে সর্বশেষ ওডিআইয়ে অংশ নেন তিনি।
মে, ২০০৯ সালে ইংল্যান্ডের পক্ষে অতিরিক্ত খেলোয়াড় হিসেবে ফিল্ডিংরত থেকে দুই ক্যাচ তালুবন্দী করেন। রিভারসাইড গ্রাউন্ডে ওয়েস্ট ইন্ডিজের বিপক্ষে সিরিজের দ্বিতীয় টেস্টে এ সাফল্য পান। আগস্ট, ২০১১ সালে আয়ারল্যান্ডের বিপক্ষে একদিনের আন্তর্জাতিকের জন্যে মনোনীত হন। সিরিজের একমাত্র ওডিআইয়ে তিনি ৯ বলে ১৫ রান তুলেন। তবে এক ওভার বোলিং করে ১৩ রান খরচ করেন।
আগস্টে ওয়েস্ট ইন্ডিজের বিপক্ষে টি২০আইয়ে অংশ নেন। ২৫ সেপ্টেম্বর, ২০১১ তারিখে ওভালে সফরকারী ওয়েস্ট ইন্ডিজ দলের বিপক্ষে টি২০আইয়ে অভিষেক ঘটে তার। ইংল্যান্ডের অবসরপ্রাপ্ত বোলার গ্রেম সোয়ান ডিসেম্বর, ২০১৩ সালে স্কট বর্থউইককে ইংল্যান্ডের ভবিষ্যৎ টেস্ট ক্রিকেটারের কথা বলেছিলেন।
""ব্যক্তিগতভাবে আমি স্কটি বর্থউইক সম্পর্কে অনেক পূর্ব থেকে চিনি। সে লেগ স্পিনার। সে কেন্দ্রবিন্দুতে আসতে পারে ও বেশ ভালোভাবে ব্যাটিংয়েও সক্ষম।""
এরপর, অক্টোবর, ২০১১ সালে ভারত গমনার্থে তাকে ইংল্যান্ড দলের সদস্য করা হয়। বড়দিনের পূর্বে গ্রেম সোয়ানের কনুইয়ের সমস্যার কারণে তাকে ইংল্যান্ড দলে যুক্ত করা হয়েছিল ও আকস্মিকভাবে গ্রেম সোয়ান আন্তর্জাতিক ক্রিকেট থেকে অবসর গ্রহণের ঘোষণা দেন। এর পরপরই জেমস ট্রেডওয়েলের সাথে তাকেও ইংল্যান্ডের টেস্ট দলে অন্তর্ভুক্ত করা হয়। অ্যাশেজ সিরিজের চতুর্থ টেস্টে গ্রেম সোয়ানের স্থলাভিষিক্ত হয়েছিলেন তিনি। সিডনিতে সিরিজের চূড়ান্ত টেস্টে অংশ নেন ও ৫-০ ব্যবধানের ২০১৩-১৪ মৌসুমের অ্যাশেজ সিরিজে পরাজিত হয়।
মহেন্দ্রপাল
মহেন্দ্রপাল ছিলেন পাল সাম্রাজ্যের চতুর্থ সম্রাট । তিনি ছিলেন পাল রাজা দেবপাল এবং তার রাণী মহাতার পুত্র।
জগজ্জীবনপুরের তাম্রশাসন
পাল যুগের বিভিন্ন সূত্র থেকে মহেন্দ্রপালের নাম পাওয়া গেলেও ঐতিহাসিকেরা বহুকাল ধরে এই মহেন্দ্রপাল বলতে প্রতিহার বংশের প্রথম মহেন্দ্রপালের কথাই মনে করতেন। তারা দেবপালের পরবর্তী পাল সম্রাট হিসেবে প্রথম বিগ্রহপালের উল্লেখ করতেন।  কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। মহেন্দ্রপালের রাজত্বের সপ্তম বছরে উৎকীর্ণ এই তাম্রশাসন থেকে আরো জানা যায় যে, মহেন্দ্রপালের মহাসেনাপতি বজ্রদেব নন্দদীর্ঘিকা উদ্রঙ্গ নামক স্থানে একটি বৌদ্ধবিহার স্থাপন করেছিলেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন।
ডাডলি মুর
ডাডলি স্টুয়ার্ট জন মুর, সিবিই (Dudley Stuart John Moore; ১৯ এপ্রিল ১৯৩৫ – ২৭ মার্চ ২০০২) ছিলেন একজন ইংরেজ অভিনেতা, কৌতুকাভিনেতা, সঙ্গীতজ্ঞ ও সুরকার। তিনি জ্যাজ ও ধ্রুপদী সজ্ঞীতজ্ঞ ও সুরকার এবং হলিউড চলচ্চিত্রে অভিনয় করে খ্যাতি অর্জন করেন।
তিনি যুক্তরাজ্যে হাস্যরসাত্মক রিভিউ বিয়ন্ড দ্য ফ্রিঞ্জ-এর চারজন রচয়িতা ও পরিবেশকদের মধ্যে একজন হিসেবে প্রসিদ্ধি লাভ করেন। এই দলের অপর এক সদস্য পিটার কুকের সাথে তিনি ''নট অনলি... বাট অলসো টেলিভিশন ধারাবাহিকে অভিনয় করেন। তারা দুইজন সত্তরের দশকের মাঝামাঝি সময় পর্যন্ত এই ধারাবাহিক কাজ করেন। তিনি পিটার কুকের সাথে গুড মর্নিং'' টিভি অনুষ্ঠানে অভিনয়ের জন্য ১৯৭৫ সালে একটি গ্র্যামি পুরস্কার অর্জন করেন। এই সময়ে মুর লস অ্যাঞ্জেলেসে বসবাস শুরু করেন এবং চলচ্চিত্রে মনযোগী হন।
হাস্যরসাত্মক চলচ্চিত্র অভিনেতা হিসেবে তার একক কর্মজীবন শুরু করার পরতার অভিনীত কয়েকটি হলিউড চলচ্চিত্র হিট তকমা লাভ করে, তন্মধ্যে রয়েছে ফাউল প্লে (১৯৭৮), টেন (১৯৭৯), ও আর্থার (১৯৮১)। আর্থার চলচ্চিত্রে জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার লাভ করেন। তিনি মিকি অ্যান্ড মড (১৯৮৪) চলচ্চিত্রে অভিনয় করে অপর একটি গোল্ডেন গ্লোব পুরস্কার লাভ করেন।
প্রারম্ভিক জীবন
মুর ১৯৩৫ সালের ১৯ এপ্রিল মধ্য লন্ডনের চেরিং ক্রস হাসপাতালে জন্মগ্রহণ করেন। তাত পিতা জন মুর ছিলেন রেলওয়ের বৈদ্যুতিক কর্মকর্তা এবং তার মাতা আডা ফ্রান্সিস (প্রদত্ত নাম: হিউজ) ছিলেন একজন অফিস সহকারী। তার পিতা স্কটিশ ছিলেন। তিনি গ্লাসগোর অধিবাসী ছিলেন। মুর এসেক্সের ড্যাগেনহামে বেড়ে ওঠেন।
আমতলী ইউনিয়ন, মাটিরাঙ্গা
আমতলী বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।
অবস্থান ও সীমানা
মাটিরাঙ্গা উপজেলার মধ্যাংশে আমতলী ইউনিয়নের অবস্থান। এ ইউনিয়নের দক্ষিণে গোমতি ইউনিয়ন, পূর্বে পানছড়ি উপজেলার লতিবান ইউনিয়ন, উত্তরে বড়নাল ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
প্রশাসনিক কাঠামো
আমতলী ইউনিয়ন মাটিরাঙ্গা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
শিক্ষা প্রতিষ্ঠান
আমতলি উচ্চ বিদ্যালয়
যোগাযোগ ব্যবস্থা
কাঁচা রাস্তা
দর্শনীয় স্থান
বিস্তৃত ধানক্ষেত
জনপ্রতিনিধি
ইয়াসিন মোল্লা,উসমান গণি
কন্টিনেন্টাল আর্মি
কন্টিনেন্টাল আর্মি আমেরিকার স্বাধীনতা যুদ্ধ শুরু হওয়ার পর তৎকালীন উপনিবেশসমূহ (যা পরবর্তীতে যুক্তরাষ্ট্র হিসেবে গঠিত হয়) কর্তৃক গঠিত হয়। ১৭৭৫ সালের ১৪ জুন কন্টিনেন্টাল কংগ্রেসের একটি ঘোষণার মাধ্যমে প্রতিষ্ঠিত এই বাহিনী সৃষ্টির উদ্দেশ্য ছিল গ্রেট ব্রিটেনের কাছ থেকে তের উপনিবেশের বিদ্রোহে সামরিক সহায়তা করা। স্থানীয় মিলিশিয়া ও ভিন্ন ভিন্ন অঙ্গরাজ্যের অধীন সেনাদের কাছ থেকে কন্টিনেন্টাল আর্মি সহায়তা লাভ করে। জেনারেল জর্জ ওয়াশিংটন পুরো যুদ্ধের সময়জুড়ে সেনাবাহিনীর কমান্ডার ইন চিফ ছিলেন
১৭৮৩ সালের প্যারিসের চুক্তি মাধ্যমে যুদ্ধ শেষ হওয়ার পর কন্টিনেন্টাল আর্মির অধিকাংশ ভেঙে দেয়া হয়। প্রথম ও দ্বিতীয় রেজিমেন্ট নিয়ে ১৭৯২ সালে লিজিওন অব দ্য ইউনাইটেড স্টেটসের নিউক্লিয়াস গঠিত হয়। জেনারেল এন্থনি ওয়েইন এর প্রধান ছিলেন। ১৭৯৬ সালে তা ইউনাইটেড স্টেটস আর্মির ভিত্তিতে পরিণত হয়।
রূপপুর পারমাণবিক বিদ্যুৎ কেন্দ্র
রূপপুর পারমাণবিক বিদ্যুৎ কেন্দ্র হচ্ছে ২.৪ গিগাওয়াট ক্ষমতাসম্পন্ন একটি পরিকল্পিত পারমাণবিক বিদ্যুৎ কেন্দ্র যা বাংলাদেশের পাবনা জেলার ঈশ্বরদী উপজেলা র রূপপুর নামক স্থানে নির্মীত হচ্ছে। এটি হতে যাচ্ছে বাংলাদেশের প্রথম পারমাণবিক বিদ্যুৎ কেন্দ্র যার প্রথম ইউনিট ২০২৩ সালে বিদ্যুৎ উৎপাদন কার্যক্রম শুরু করবে।  এই বিদ্যুৎ কেন্দ্রটি রাশিয়ার রোসাটোম স্টেট অ্যাটমিক এনার্জি কর্পোরেশন কর্তৃক নির্মিত হচ্ছে।
অবস্থান
বাংলাদেশের রাজধানী শহর ঢাকা থেকে ২'শ কিলোমিটার উত্তর-পশ্চিমে পাবনার ঈশ্বরদী উপজেলার অন্তর্গত পাকশী ইউনিয়নের রূপপুর গ্রামে নির্মিত হচ্ছে রূপপুর পারমাণবিক বিদ্যুৎ কেন্দ্র। প্রকল্পটি পদ্মা নদীর উপরে নির্মিত হার্ডিঞ্জ ব্রীজ ও লালন শাহ সেতুর পাশেই নদীতীরে অবস্থিত।
পরিকল্পনা
১৯৭১ সালে বাংলাদেশ স্বাধীন হওয়ার পর, ১৯৭২ সালে বাংলাদেশ সরকার ২০০ মেগাওয়াট বিদ্যুৎ উৎপাদনের একটি পারমাণবিক বিদ্যুৎ কেন্দ্র নির্মাণের উদ্যোগ নেয়। ১৯৭৭-১৯৮৬ সালে "মেসার্স সোফরাটম" কর্তৃক একটি সম্ভাব্যতা অধ্যয়ন চালানো হয় ও এর মাধ্যমে রূপপুরে পারমাণবিক বিদ্যুৎ প্রকল্প বাস্তবায়ন যৌক্তিক বলে সিদ্ধান্ত দেওয়া হয়। পরে একনেক কর্তৃক পারমাণবিক বিদ্যুৎ কেন্দ্র ১২৫ মেগাওয়াটের একটি কেন্দ্র নির্মাণের প্রকল্প অনুমোদন করা হয়। কিন্তু বিভিন্ন কারণে প্রকল্পটি বাস্তবায়িত হয়নি।
১৯৮৭ সালে জার্মানী ও সুইজারল্যান্ডের দুইটি কোম্পানি কর্তৃক দ্বিতীয়বার সম্ভাব্যতা অধ্যয়ন করা হয়। এ অধ্যয়নে ৩০০-৫০০ মেগাওয়াট পারমাণবিক বিদ্যুৎ কেন্দ্র স্থাপনের সুপারিশ করা হয়।
নির্মাণ
২০০৯ সালে "রূপপুর পারমাণবিক বিদ্যুৎ কেন্দ্র স্থাপনে অপরিহার্য কার্যাবলী সম্পাদন" শীর্ষক প্রকল্পের মাধ্যমে পারমাণবিক বিদ্যুৎ কেন্দ্র নির্মাণের জন্য প্রাথমিক কার্যাবলী ও পারমাণবিক অবকাঠামো উন্নয়নের কার্যক্রম শুরু করা হয়। ২০০৯ সালের ১৩ মে, বাংলাদেশ পরমাণু শক্তি কমিশন এবং রুশ ফেডারেশনের রাষ্ট্রীয় পরমাণু শক্তি কর্পোরেশন (রোসাটোম)-এর মধ্যে ‘পারমাণবিক শক্তির শান্তিপূর্ণ ব্যবহার’ বিষয়ক একটি সমঝোতা স্মারক স্বাক্ষর হয়। ২০১০ সালের ২১ মে, বাংলাদেশ সরকার এবং রুশ ফেডারেশন সরকারের মধ্যে ‘পারমাণবিক শক্তির শান্তিপূর্ণ ব্যবহার’ বিষয়ক ফ্রেমওয়ার্ক চুক্তি স্বাক্ষরিত হয়। প্রকল্পটি সুষ্ঠুভাবে বাস্তবায়নের উদ্দেশ্যে প্রধানমন্ত্রীর সভাপতিত্বে একটি জাতীয় কমিটি, মন্ত্রী, বিজ্ঞান ও প্রযুক্তি মন্ত্রণালয়ের সভাপতিত্বে কারিগরি কমিটি এবং বিজ্ঞান ও প্রযুক্তি মন্ত্রণালয়ের সচিবের নেতৃত্বে একটি ওয়ার্কিং গ্রুপ ও ৮টি উপগ্রুপ গঠন করা হয়।
২০১০ সালের ১০ নভেম্বর, জাতীয় সংসদে রূপপুর পারমাণবিক বিদ্যুৎ কেন্দ্র নির্মাণের জন্য সিদ্ধান্ত প্রস্তাব গ্রহণ করা হয়। ২০১১ সালের ৯-১৫ নভেম্বর, বাংলাদেশের পারমাণবিক অবকাঠামোর সার্বিক অবস্থা মূল্যায়নের জন্য আইএইএ সমন্বিত পারমাণবিক অবকাঠামো পর্যালোচনা (আইএনআইআর) মিশন পরিচালিত হয়। ২০১১ সালের ২ নভেম্বর, বাংলাদেশ এবং রুশ ফেডারেশন সরকারের মধ্যে রূপপুর পারমাণবিক বিদ্যুৎ কেন্দ্র স্থাপন সংক্রান্ত আন্তরাষ্ট্রিয় সহযোগিতা চুক্তি স্বাক্ষরিত হয়। ২০১২ সালের ১৯ জুন, বাংলাদেশ পরমাণু শক্তি নিয়ন্ত্রণ আইন, ২০১২ পাশ করা হয়।
২০১৩ সালে প্রধানমন্ত্রীর রাশিয়া ফেডারেশন সফরকালে রূপপুর পারমাণবিক বিদ্যুৎ কেন্দ্র নির্মাণের প্রাক-প্রারম্ভিক পর্যায়ের কার্যাদি সম্পাদনের জন্য রাষ্ট্রীয় রপ্তানি ঋণ চুক্তি স্বাক্ষরিত হয়। স্বাক্ষরিত আন্তরাষ্ট্রীয় চুক্তি এবং রাষ্ট্রীয় রপ্তানি ঋণ চুক্তির ভিত্তিতে রূপপুর পারমাণবিক বিদ্যুৎ কেন্দ্র স্থাপন (১ম পর্যায়) প্রকল্প গ্রহণ করা হয়। ২০১৩ সালের ২ অক্টোবর, প্রধানমন্ত্রী কর্তৃক রূপপুর পারমাণবিক বিদ্যুৎ কেন্দ্র নির্মাণের প্রথম পর্যায় কাজের আনুষ্ঠানিক উদ্বোধন করা হয়।
২০১৫ সালের ১৬ সেপ্টেম্বর,পারমাণবিক বিদ্যুৎ কেন্দ্রের পরিচালনা সংস্থা প্রতিষ্ঠা ও ব্যবস্থাপনা পদ্ধতির বিধান সম্বলিত পারমাণবিক বিদ্যুৎ কেন্দ্র আইন-২০১৫ জারী করা হয়। ২০১৫ সালের ১৮ আগস্ট, রূপপুর পারমাণবিক বিদ্যুৎ কেন্দ্রসহ অন্যান্য পারমাণবিক বিদ্যুৎ কেন্দ্র স্থাপন ও পরিচালনার জন্য নিউক্লিয়ার পাওয়ার প্ল্যান্ট কোম্পানি বাংলাদেশ লিমিটেড গঠন করা হয়। ২০১৫ সালের ২৫ ডিসেম্বর, রূপপুর পারমাণবিক বিদ্যুৎ কেন্দ্র নির্মাণের মূল পর্যায়ের কার্যাবলী সম্পাদনের জন্য রূপপুর পারমাণবিক বিদ্যুৎ কেন্দ্র নির্মাণের সাধারণ চুক্তি স্বাক্ষরিত হয়।
২০১৬ সালের ১০-১৪ মে, রূপপুর পারমাণবিক বিদ্যুৎ কেন্দ্র নির্মাণ সংক্রান্ত প্রয়োজনীয় পারমাণবিক অবকাঠামো প্রতিষ্ঠার বিষয়ে আইএইএ-এর সুপারিশ বাস্তবায়ন অগ্রগতি পর্যালোচনা করার জন্য আইএনআইআর ফলো-আপ মিশন পরিচালনা করা হয়। ২১ জুন, ২০১৬ তারিখে বাংলাদেশ পরমাণু শক্তি নিয়ন্ত্রণ কর্তৃপক্ষ কর্তৃক রূপপুর পারমাণবিক বিদ্যুৎ কেন্দ্রের স্থান লাইসেন্স প্রদান করা হয়। ২০১৬ সালের ২৬ জুলাই, রূপপুর পারমাণবিক বিদ্যুৎ প্রকল্পের মূল পর্যায়ের কার্যাবলী সম্পাদনের জন্য বাংলাদেশ সরকার এবং রুশ ফেডারেশন সরকারের মধ্যে রাষ্ট্রীয় ক্রেডিট চুক্তি স্বাক্ষর করা হয়। রূপপুর পারমাণবিক বিদ্যুৎ কেন্দ্র স্থাপন প্রকল্প বাস্তবায়ন বিষয়ে রুশ ফেডারেশন ও বাংলাদেশ পক্ষের সমন্বয়ে গঠিত যৌথ সমন্বয় কমিটির একটি সভা ২০১৬ সালের ২২ জুন ঢাকায় অনুষ্ঠিত হয়।
২০১৭ সালের ১৫ মার্চ, বাংলাদেশ ও রুশ ফেডারেশনের মধ্যে “রূপপুর পারমাণবিক বিদ্যুৎকেন্দ্রের স্পেন্ট ফুয়েল রাশিয়ায় ফিরিয়ে নিতে পারস্পরিক সহায়তা” সংক্রান্ত একটি সহযোগিতা চুক্তি স্বাক্ষরিত হয়। ২০১৭ সালের এপ্রিল মাসে পারমাণবিক শক্তির শান্তিপূর্ণ ব্যবহারে বাংলাদেশ ও ভারত সরকার এবং গ্লোবাল সেন্টার ফর নিউক্লিয়ার এনার্জি পার্টনারশিপ, ভারতের পরমাণু শক্তি সংস্থা, বাংলাদেশ পরমাণু শক্তি কমিশন, বিজ্ঞান ও প্রযুক্তি মন্ত্রণালয় বাংলাদেশে পারমাণবিক বিদ্যুৎ কেন্দ্র স্থাপনে সহযোগিতা চুক্তি স্বাক্ষর করে। রূপপুর পারমাণবিক বিদ্যুৎ কেন্দ্রের স্পেন্ট ফুয়েল রাশিয়ায় ফিরিয়ে নিতে বাংলাদেশ ও রুশ ফেডারেশনের সাথে ২০১৭ সালের ৩০ আগস্ট এক সহযোগিতা চুক্তি স্বাক্ষরিত হয়। ২০১৭ সালের ৪ নভেম্বর, একটি অনুষ্ঠানের মাধ্যমে বাংলাদেশ পরমাণু শক্তি নিয়ন্ত্রণ কর্তৃপক্ষ কর্তৃক রূপপুর পারমাণবিক বিদ্যুৎকেন্দ্রের নকশা ও নির্মাণ লাইসেন্স প্রদান করা হয়। ২০১৭ সালের ৩০ নভেম্বর, প্রধানমন্ত্রী শেখ হাসিনা রূপপুর পারমাণবিক বিদ্যুৎ কেন্দ্রের ১ নং ইউনিটের প্রথম কংক্রিট ঢালাইয়ের উদ্বোধন করেন।
২০২১ সালের ১০ অক্টোবর এবং ২০২২ সালের ১৮ অক্টোবর, প্রধানমন্ত্রী শেখ হাসিনা গণভবন থেকে ভার্চুয়ালি যথাক্রমে এই কেন্দ্রের প্রথম ও দ্বিতীয় ইউনিটের পারমাণবিক চুল্লিপাত্র বা রিঅ্যাক্টর প্রেসার ভেসেল স্থাপনের কাজ উদ্বোধন করেন। উভয় অনুষ্ঠানে গণভবন থেকে ভিডিও কনফারেন্সের মাধ্যমে পাবনার ঈশ্বরদীতে যুক্ত হন প্রধানমন্ত্রী। রূপপুরে বিজ্ঞান ও প্রযুক্তিমন্ত্রী ইয়াফেস ওসমানের সভাপতিত্বে এ অনুষ্ঠানে উপস্থিত ছিলেন রুশ আণবিক শক্তি সংস্থা-রোসাটমের মহাপরিচালক অ্যালেক্সিই লিখাচেভ।
প্রকল্পে দুর্নীতি
২০১৯ সালে, রূপপুর পারমাণবিক বিদ্যুৎ কেন্দ্রের কর্মকর্তাদের জন্য আসবাবপত্র ক্রয়কালীন ব্যাপক দুর্নীতির অভিযোগ ওঠে। সেসময়, একটি দৈনিক পত্রিকায় প্রকাশিত খবর অনুযায়ী, প্রকল্পে ক্রয়কৃত একেকটি বালিশের দাম দেখানো হয় প্রায় ছয় হাজার টাকা এবং নিচ থেকে উপরে উঠানোর খরচ দেখানো হয় প্রায় সাতশত টাকা। এটি নিয়ে সারা দেশজুড়ে আন্দোলনের প্রেক্ষিতে দুর্নীতি দমন কমিশন (দুদক) এ বিষয়ে তদন্ত শুরুর ঘোষণা দেয়।
নিরাপত্তা বৈশিষ্ট্য
এই পারমাণবিক বিদ্যুৎ কেন্দ্রের জন্য নির্বাচিত পারমাণবিক চুল্লিতে নিম্নবর্ণিত পাঁচ স্তরের নিরাপত্তা বৈশিষ্ট্য থাকবে:
ফুয়েল পেলেটগুলো জিরকোনিয়াম অ্যালয়ের তৈরী ফুয়েল ক্ল্যাডিং দ্বারা পরিবেষ্টিত থাকে। বিশেষ কোন কারণে সামান্য পরিমাণ ফিশন প্রোডাক্ট ফুয়েল পেলেট থেকে বের হয়ে আসলেও তা এই ক্ল্যাডিং এ ভেদ করতে পারবে না।
রিইনফোর্সড কনক্রিট দিয়ে ১.২ মিটার পুরুত্বের প্রথম কন্টেইনমেন্ট ভবন তৈরী করা হয়, যা যেকোন পরিস্থিতিতে তেজস্ক্রিয়তা পরিবেশে ছড়িয়ে পড়া থেকে বিরত রাখে। নিরাপত্তা ব্যবস্থা অধিকতর জোরদার করার জন্য আধুনিক নিউক্লিয়ার পাওয়ার প্লান্টগুলোতে প্রথম কন্টেইনমেন্ট ভবন-এর পর আরও  ০.৫ মিটার পুরুত্বের আরও একটি কন্টেইনমেন্ট  ভবন যুক্ত করা হয় যা বিভিন্ন প্রাকৃতিক দুর্যোগ, বিমান দুর্ঘটনা ইত্যাদি থেকে প্লান্টকে সুরক্ষা করে।
এই পাঁচ স্তরের নিরাপত্তা বৈশিষ্ট্যের কারণে মনুষ্য সৃষ্ট ঘটনা/দুর্ঘটনা বা প্রাকৃতিক বিপর্যয় যেমন- শাক্তিশালী ঘূর্ণিঝড়, ভুমিকম্প, বন্যা,জলোচ্ছ্বাস ইত্যাদিও প্রভাব মোকাবেলায় সক্ষম থাকবে এই পারমাণবিক চুল্লি।
কৈলাস চৌধুরীর পাথর
কৈলাস চৌধুরীর পাথর সত্যজিৎ রায় রচিত গোয়েন্দা কাহিনি ফেলুদা সিরিজের একটি বই।
কাহিনি সংক্ষেপ
এতে ফেলুদা একটি মুল্যবান পাথর এর জন্য হুমকির পিছনের রহস্য উদ্ঘাটন করে। এতে একসময় জানতে পারে যে তার মক্কেলের একটি যমজ ভাই আছে। এর পর নানান বিপদের মধ্যদিয়ে তার সামনে আসল সত্য বেড়িয়ে আসে।
রয়েল বেঙ্গল রহস্য (দ্ব্যর্থতা নিরসন)
রয়েল বেঙ্গল রহস্য বলতে নিচের বিষয়সমূহ নির্দেশ করতে পারে।
বাদশাহী আংটি (উপন্যাস)
বাদশাহী আংটি সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। ১৯৬৯ সালে এটি প্রকাশিত হয়েছিল। উপন্যাসটির উপর চলচ্চিত্র নির্মিত হয়েছে।
কাহিনী
এরমধ্যেই প্রকাশিত হয়ে যায় যে আংটিটি আসলে নিরাপত্তার কথা চিন্তা করে ফেলুদাই নিজের কাছে রেখেছেন। এক যাত্রাপথে ফেলুদা ও তোপসে বনবিহারীবাবুর গাড়িতে করে যায়, এবং তখনই জানা যায় যে বনবিহারী বাবুই এর পিছনের মূল হোতা। সে ফেলুদা ও তোপসেকে আটকে ফেলে। কিন্তু ফেলুদা তার বুদ্ধিমত্তা দিয়ে মরিচের গুঁড়া অস্ত্র হিসেবে ব্যবহার করে বনবিহারীবাবু ও তার সহকারী গণেশ গুপ্তে আটক করে।
তোপসের কমবয়সকালীন সময়ে বাদশাহী আংটির মত আর কোনও রোমাঞ্চকর উপন্যাস নেই।
এস ডি রুবেল
এস ডি রুবেল (জন্ম ১৮ সেপ্টেম্বর) একজন বাংলাদেশী সঙ্গীত শিল্পী। তিনি প্রায় ১৪০০ বাংলা গান এবং শতাধিক চলচ্চিত্রের গানে কণ্ঠ দিয়েছেন। তার জনপ্রিয় গানের মধ্যে রয়েছে ’অনেক বেদনা ভরা আমার জীবন’, ‘লাল বেনারসি জড়িয়ে তুমি যে’, ‘তোমার নীল নীল নীল চোখে’, মন যেন মায়াবী পাখি, অনেক দিনের স্বপ্ন, ও চাঁদ, আমার একটা সাথী ছিল,অপরাধী, তোমাকে দেখার পর, ঈদ মুবারক, আজকের দিনটার কোনো নাম নেই, আমার একটা তুমি ছিল, বুজবে কে মন, মন চায় মন, মন চাইলে আইস বন্ধু, আমি পারবোনা কিছুতেই, এভাবেই ভালোবাসা হয়, এলো বৈশাখ, ‘তুমি যুগ যুগ করেছ শাসন’ ইত্যাদি।
জন্ম, প্রাথমিক ও শিক্ষাজীবন
এস ডি রুবেল বাংলাদেশের চট্টগ্রাম বিভাগের অন্তর্গত চাঁদপুর জেলায় জন্মগ্রহণ করেন। বর্তমানে তিনি ঢাকায় থাকেন। তার শৈশব, কৈশোর ও তারুণ্য কেটেছে চাঁদপুরে। তিনি চাঁদপুর হাসান আলী সরকারি উচ্চবিদ্যালয়ে ও চাঁদপুর সরকারি কলেজে যথাক্রমে এস.এস.সি এবং এইচ.এস.সি পাশ করেছেন। এরপর তিনি ঢাকা কলেজ থেকে রসায়ন শাস্ত্রে বি.এসসি (অনার্স) এবং  এম.এসসি (রসায়ন শাস্ত্রে) পাশ করেন।
তিনি একজন সঙ্গীত শিল্পী হিসেবে চাঁদপুর জেলা শিল্পকলা একাডেমী ও চাঁদপুর জেলা সঙ্গীত নিকেতনে যথাক্রমে ২ বছর ও ৫ বছরের ক্লাসিক্যাল সঙ্গীত এবং বিভিন্নমুখী গানের উপর প্রাতিষ্ঠানিক তালিম নিয়েছেন। এবং পরবর্তীতে ঢাকা ছায়ানট সঙ্গীত বিদ্যালয় থেকে নজরুল সঙ্গীত ও উচ্চাঙ্গ সঙ্গীতের উপর ৫ বছরের একটি প্রাতিষ্ঠানিক শিক্ষা কার্যক্রম সম্পন্ন করেছেন। এছাড়া উনি চাঁদপুর জেলা অনন্যা থিয়েটারের সাথে পাচবছর একজন নাট্য অভিনেতা হিসেবে কাজ করেছেন। এছাড়া নাটক, সিনেমা, মিউজিক ভিডিও, ডকুমেন্টারি, মিউজিক্যল ফিল্ম, সামাজিক সচেতনামূলক অনুষ্ঠান, ম্যাগাজিন, টিভি বিজ্ঞাপন ইত্যাদি নির্মানের সাথে একজন প্ররিচালক হিসেবে কাজ করে যাচ্ছেন।
পেশাগত জীবন
এস ডি রবেল সঙ্গীত শিল্পে তার নিজের লেখা সুর ও কন্ঠে "অশ্রু "একক অ্যালবাম এর মাধ্যমে প্রথম সংগীত শিল্পী হিসেবে আত্নপ্রকাশ করেন।  "অনেক বেদনা ভরা আমার এ জীবন", 'লাল বেনরশী' গানের মধ্য দিয়ে দেশব্যাপী জনপ্রিয়তা অর্জন করেন। গায়কের পাশাপাশি তিনি একাধারে একজন গীতিকার, সুরকার, অভিনেতা, পরিচালক ও প্রযোজক। তিনি প্রায় ৮-১০টির মত নাটক ও টেলিফিল্মের প্রযোজনা করেছেন। এস ডি রুবেল প্রায় ১৪০০ নতুন বাংলা গানে, অডিও অ্যালবাম এর জন্য কণ্ঠ দিয়েছেন। অন্যদিকে প্রায় ১০০ টি চলচ্চিত্রের গানে কণ্ঠ দিয়েছেন, এছাড়া ২ টি চলচ্চিত্রে সঙ্গীত পরিচালনা করেছেন। এস ডি রুবেল বাংলাদেশের প্রথম গায়ক যিনি প্রথম, গায়ক থেকে নায়ক হয়েছেন এবং বৃদ্ধাশ্রম নামক একটি চলচ্চিত্র পরিচালনা করেছেন। এস ডি রুবেল অন্যদিকে নাটক, মিউজিক ভিডিও, বিজ্ঞাপন,ম্যাগাজিন অনুষ্ঠান, ডকু ড্রামা পরিচালনা করেছেন এবং করেছেন বিভিন্ন সাংস্কৃতিক প্রযোজনা ।
২০১৮ সালে বাংলাদেশ আওয়ামী লীগের সংস্কৃতিবিষয়ক উপকমিটির সহসম্পাদক হিসেবে দায়িত্ব পান রুবেল । তিনি চাঁদপুর সরকারি কলেজে অধ্যয়নকালে কলেজ ছাত্রলীগের সংস্কৃতিবিষয়ক সম্পাদক ছিলেন।
সঙ্গীত শিল্পী
এস ডি রুবেল তার নিজের লেখা, সুর ও কন্ঠ দেয়া পরিচয় বাঙ্গালী গানটি দিয়ে ব্যাপকভাবে আলোচনায় আসেন। উল্লেখ্য যে এই পরিচয় বাঙ্গালী গানটি নিয়ে সংসদেও প্রাসঙ্গিক আলোচনা/সমালোচনা হয়েছিল। এরপর তিনি "অনেক বেদনা ভরা জীবন", 'লাল বেনারশী' এবং উপরে উল্লেখিত গানের মধ্য দিয়ে দেশব্যাপী অন্যতম জনপ্রিয় সঙ্গীত শিল্পী হিসেবে প্রতিষ্ঠিত হন। গায়কের পাশাপাশি তিনি একাধারে একজন গীতিকার, সুরকার, অভিনেতা, পরিচালক ও প্রযোজক। তিনি প্রায় ৮-১০টির মত নাটক ও টেলিফিল্মের প্রযোজনা করেছেন। এস ডি রুবেল প্রায় ১৪০০ নতুন বাংলা গানে, অডিও অ্যালবাম এর জন্য কণ্ঠ দিয়েছেন। অন্যদিকে প্রায় ১০০ টি চলচ্চিত্রের গানে কণ্ঠ দিয়েছেন, এছাড়া ২ টি চলচ্চিত্রে সঙ্গীত পরিচালনা করেছেন। এস ডি রুবেল বাংলাদেশের প্রথম গায়ক যিনি প্রথম, গায়ক থেকে নায়ক হয়েছেন এবং বৃদ্ধাশ্রম নামক একটি চলচ্চিত্র পরিচালনা করেছেন। এস ডি রুবেল অন্যদিকে নাটক, মিউজিক ভিডিও, বিজ্ঞাপন,ম্যাগাজিন অনুষ্ঠান, ডকু ড্রামা পরিচালনা করেছেন এবং করেছেন বিভিন্ন সাংস্কৃতিক প্রযোজনা ।
২০১৮ সালে বাংলাদেশ আওয়ামী লীগের সংস্কৃতিবিষয়ক উপকমিটির সহসম্পাদক হিসেবে দায়িত্ব পান রুবেল । তিনি চাঁদপুর সরকারি কলেজে অধ্যয়নকালে কলেজ ছাত্রলীগের সংস্কৃতিবিষয়ক সম্পাদক ছিলেন।
গীতিকার, সুরকার ও সঙ্গীত পরিচালক
সঙ্গীত শিল্পীর পাশাপাশি এস ডি রুবেল গীতিকার, সুরকার ও সঙ্গীত পরিচালক হিসেবেও জনপ্রিয় হয়েছেন। নিচে এ বিষয়ে আলোকপাত করা হলো:
এস ডি রুবেলের কথা ও সুরে গান গেয়েছেন এই প্রজন্মের অনেক জনপ্রিয় শিল্পী।এর মধ্যে উল্লেখযোগ্য সুবীর নন্দি, মমতাজ, কনক চাঁপা, রিজিয়া পারভীন, আগুন, দিলশাত নাহার কণা, বেবী নাজনিন, সামিনা চৌধুরী, কানিজ সুবর্ণা, কলকাতা জিবাংলা স্টার খ্যাত তারকা অবন্তি সিথি, সানন্দা ঘোষ,ক্লোস আপ ওয়ান তারকা রন্টি দাশ, ক্লোস আপ ওয়ান তারকা সাব্বির, ক্লোস আপ ওয়ান তারকা রাজীব ও সিকৃতি সহ আরো অনেক গুণী তারকারা এসডি রুবেলের কথা, সুরে সঙ্গীত পরিচালনায় গান পরিবেশন করেছেন। এছাড়া উনার নিজের সুরারোপিত এবং নিজের গাওয়া উল্লেযোগ্য গানগুলো নি¤œরুপ:
‘বঙ্গবন্ধু তোমার জন্মশতবার্ষিকীতে কি দিবো বলো উপহার’, ‘শেখ হাসিনা তুমি জনতার কন্ঠস্বর‘, সম্প্রীতি, পরিচয় বাঙ্গালী’, ‘আমার একটা সাথি ছিল দেশের বাড়িতে’, ‘মন যেন মায়াবী পাখী’, ‘বিধি রে আমার কোনো দুঃখ নাই’, ‘এলো বৈশাখ’, ‘এই শহরে আমি একা, রুপ কারিগর, বুকেতে পাথর বেধেছি’, ‘অনেক দিনের স্বপ্ন তুমি’, ‘মন বান্ধিয়ারে’, ‘আমার কাছে তোমার দাবি’, ‘মন চায় মন’, ‘মন চাইলে আইসো বন্ধ’ু, ‘দেয়ালের গায়ে নয়’, ‘এভাবেই ভালোবাসা হয় (ফিল্মগান)’, ‘আজ থেকে আমি তোমার হলাম (ফিল্মগান)’, ‘দেখো নীল আকাশে পাখি উড়ে’, ‘পৃথিবী ঘুমিয়ে গেছে’, ‘কাছে কীবা দূরে যেখানেই থাকো’, ‘তুমি কী ভোরের শেফালী’, ‘তুমি যুগ যুগ করেছ শাসন’, ‘মনে কী পড়ে সেই আমাকে’, ‘অপরাধী প্রিয় ফুল’সহ আরো অসংখ্য জনপ্রিয় গান।
এস ডি রুবেল ৭০০ এর ও বেশি গানের সুরকার হিসেবে সঙ্গীত পরিচালনা করেছেন এবং প্রায় ১০০ এর মতো গান উনি গীতিকার হিসেবে লিখেছেন।
এস ডি রুবেল এভাবেই ভালোবাসা হয় এবং বৃদ্ধাশ্রম চলচ্চিত্রে হিরো চরিত্রে অভিনয় ছাড়াও চলচ্চিত্র দুটির সঙ্গীত পরিচালনা করেও প্রসংশা কুড়িয়েছেন।
একক অ্যালবাম
তার প্রায় এই পর্যন্ত ৩৭টির মত একক এ্যালবাম প্রকাশ পেয়েছে।
মিশ্র ও দ্বৈত অ্যালবাম
তার এই পর্যন্ত প্রায় ৪০০ (চারশত) মিশ্র অ্যালবাম প্রকাশ পেয়েছে। <!-- পুন লিখন প্রয়োজন
সমাজ সচেতনতামূলক কর্মকান্ডে উল্লেখযোগ্য গান ও কার্যাবলী
এসডি রুবেল তার সঙ্গীত কর্মের পাশাপাশি সামাজিক সচেতনতা বৃদ্ধির লক্ষে অনেক কাজ করেছেন এবং নিজের সার্বিক তত্বাবধানে সামাজিক সচেতনতামুলক কার্যক্রম পরিচালনা করেছেন এবং করে যাচ্ছেন। নিচে এ বিষয়ে আলোকপাত করা হলো:
	স্বাস্থ্য বিষয়ক সম্মেলনে মরণঘাতী রোগ ”এইডস” এর উপর এসডি রুবেল সম্মিলিতভাবে দিলশাত নাহার কণা, দিনাত জাহান মুন্নি ও ড. সোহেলী আহমেদ সুইটি সহ একটি গান পরিবেশন করেন। গানটির গীতিকার ও সুরকার ছিলেন এস ডি রুবেল।
	পরিবার পরিকল্পনার বিভিন্ন জনসচেতনতামূলক বার্তাগুলো নিয়ে এস ডি রুবেল তাঁর কথা ও সুরে কলকাতা জিবাংলা স্টার খ্যাত তারকা অবন্তি সিথি, ক্লোস আপ ওয়ান তারকা রন্টি দাশ, ক্লোস আপ ওয়ান তারকা সাব্বির, ক্লোস আপ ওয়ান তারকা রাজীবসহ এই প্রজন্মের জনপ্রিয় শিল্পীদের নিয়ে একটি গান পরিচালনা করেন।
	এস ডি রুবেল সমাজ কল্যান মন্ত্রণালয়ের কার্যক্রম বাস্তবায়ন করার লক্ষে “একটি কলি একটি শিশু” শিরোনামে একটি গান পরিবেশন করেন।
	এস ডি রুবেল সামাজিক সচেতনতা বৃদ্ধির করার লক্ষে “সন্ত্রাস বিরোধী” একটি গান পরিবেশন করেন।
	সর্বকালের সর্বশ্রেষ্ঠ বাঙ্গালী বঙ্গবন্ধু শেখ মুজিবুর রহমানকে নিয়ে এস ডি রুবেল একটি গান পরিবেশন করেন। গানটির গীতিকার ও সুরকার এস ডি রুবেল নিজেই।
	সর্বকালের সর্বশ্রেষ্ঠ বাঙ্গালী বঙ্গবন্ধু শেখ মুজিবুর রহমান এর জন্মশত বার্ষিকী উপলক্ষে এস ডি রুবেল একটি গান পরিবেশন করেন। গানটির গীতিকার ও সুরকার এস ডি রুবেল নিজেই।
	প্রিন্সেস ডায়না কে নিয়ে এস ডি রুবেল একটি গান পরিবেশন করেন।
	মাইকেল জেকসন স্মরনে তার গাওয়া গানে এস ডি রুবেল কন্ঠ দিয়ে গান পরিবেশন করেন।
	সামাজিক সচেতনতা ও সম্প্রীতি বৃদ্ধির লক্ষে এস ডি রুবেল “সম্প্রীতি“ শিরোনামে একটি গান পরিবেশন করেন।
	মরণঘাতী মারাতœক রোগ এইডস সচেতনতায় এস ডি রুবেল একটি গান পরিবেশন করেন।
	স্বাস্থ্য মন্ত্রণালয়ের অধীনে মানুষকে সচেতন করার লক্ষে এস ডি রুবেল “কুষ্ঠ“ রোগ নিয়ে একটি গান পরিবেশন করেন।
	স্বাস্থ্য মন্ত্রণালয়ের অধীনে মানুষকে সচেতন করার লক্ষে এস ডি রুবেল “ডেঙ্গু“ নিয়ে একটি গান পরিবেশন করেন। -->
পুরস্কার ও সম্মাননা
এস ডি রুবেল পরপর ৩ বার(২০১৭-২০১৮-২০১৯) জাতীয় রাজস্ব বোর্ড থেকে বাংলাদেশের সঙ্গীত শিল্পীদের মাঝে শ্রেষ্ঠ করদাতা হিসেবে জাতীয় সম্মাননা ও “সি আই পি“ সম্মাননা পেয়েছেন । এছাড়া বাচসাস পুরস্কার সহ শতাধীক সরকারি বেসরকারি সংস্থা থেকে পুরস্কৃত হয়েছেন দেশে বিদেশে বারবার ।
বোম্বাইয়ের বোম্বেটে (উপন্যাস)
সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। এই গল্প থেকে চলচ্চিত্র তৈরি করেন সত্যজিৎ রায়ের পুত্র সন্দীপ রায়। ফেলুদা সংক্রান্ত দুইটি চলচ্চিত্র সত্যজিৎ রায় নিজে পরিচালনা করেছিলেন। তৃতীয় চলচ্চিত্র বোম্বাইয়ের বোম্বেটের পরিচালনায় ছিলেন সন্দীপ রায়। ডিসেম্বার ২০০৩ এ ছবিটি ভারতে মুক্তি পায়।
কৈলাসে কেলেংকারী
কৈলাসে কেলেংকারী, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।
চলচ্চিত্রে রূপায়ণ
২০০৭ সালে এই গল্পের উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী, বিপ্লব চট্টোপাধ্যায়, পরমব্রত চট্টোপাধ্যায়, বিভূ ভট্টাচার্য।
লন্ডনে ফেলুদা
লন্ডনে ফেলুদা, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
কাহিনী সংক্ষেপ
দুই বন্ধু, একটি দুর্ঘটনা, একটি মৃত্যু, একজন মানুষের স্মৃতি হারানো আর ফেরার মাঝে কেটে যাওয়া চল্লিশেরও বেশি বছর, আর একটি তদন্ত – ফেলুদার আরেকটি প্রত্যাবর্তন, আর এবার শার্লক হোম্‌স এর শহরে।
বিহঙ্গ দ্বীপ
বিহঙ্গ দ্বীপ বরগুনা জেলার পাথরঘাটা উপজেলার বঙ্গোপসাগরে বলেশ্বর নদীর একটি দ্বীপ।  দ্বীপটি বহু আগে জেগে উঠলেও সম্প্রতি এর নামকরণ করা হয় বিহঙ্গ দ্বীপ। স্থানীয়দের কাছে এটি ধানসির চর নামে পরিচিত। একসময় এ দ্বীপে প্রচুর ধানসি জন্মাত। এটি বিশ্ব ঐতিহ্য সুন্দরবন থেকে অতি নিকটে অবস্থিত।
ভৌগোলিক অবস্থান
পশ্চিমে বিশ্ব ঐতিহ্য সুন্দরবন, পূর্বে পাথরঘাটা উপজেলা, উত্তরে একাংশে পাথরঘাটার চরদুয়ানী ইউনিয়ন অপরাংশে সুন্দরবন এবং দক্ষিণে বঙ্গোপসাগরের মধ্যবর্তী বলেশ্বর নদের উপর বিহঙ্গ দ্বীপ।
ঘুরঘুটিয়ার ঘটনা
ঘুরঘুটিয়ার ঘটনা সত্যজিৎ রায় রচিত ১৯৭৫ সালে প্রকাশিত গোয়েন্দা কাহিনী ফেলুদা ধারাবাহিকের একটি বই। এটি অষ্টম ফেলুদা কাহিনী এবং দ্বিতীয় ১২টি গল্প সংগ্রহের "আরো এক ডজন"-এর অংশ। এই গল্পে লালমোহন গাঙ্গুলী (জটায়ু) চরিত্রটি অনুপস্থিত।
কাহিনীসংক্ষেপ
নদীয়া র পলাশী র নিকট ঘুরঘুটিয়া গ্রামের একজন বৃদ্ধ ফেলুদাকে চিঠি লিখে তার বাড়িতে আসতে বলেন। তিনি ফেলুদাকে ৪টি বই উপহার দেন। তিনি ফেলুদাকে একটি হেঁয়ালির সমাধান করতে বলেন এবং তার পরিবর্তে ফরাসী সাহিত্যিক এমিল গ্যাবোরিও র লেখা দুর্লভ ৪টি বই দেওয়ার কথা বলেন। হেঁয়ালিটি লুকিয়ে ছিল পোষা টিয়াপাখির কথার মধ্যে। যে একটি মুখস্থ বাক্য উচ্চারন করে যা আসলে কোনো সিন্দুক খোলার গোপন সংকেত। আপাত সাদামাটা ঘটনা পরে খুনের রহস্যে মোড় নেয়।
ফেলুদার গোয়েন্দাগিরি
ফেলুদার গোয়েন্দাগিরি, সত্যজিৎ রায় রচিত গোয়েন্দা কাহিনী ফেলুদা সিরিজের প্রথম গল্প, যা লেখকের "এক ডজন গপ্প" গ্রন্থে স্থান পেয়েছে।
কাহিনী সংক্ষেপ
এতে প্রথম ফেলু মিত্তিরের পরিচয় দেওয়া হয়। এতে ফেলুদা একটি চিঠিতে হুমকির রহস্য সমাধান করে। রাজেন বাবু, দার্জিলিং-এ বসবাসকারী একজন সম্মানিত বয়স্ক ভদ্রলোক একটি হুমকিমূলক চিঠি পান। ফেলুদা, একজন প্রাইভেট ডিটেকটিভ এবং তার চাচাতো ভাই তোপশে, যারা দার্জিলিংয়ে ছুটি কাটাচ্ছিলেন, রহস্য সমাধান করতে রাজেন বাবুর সাথে দেখা করেন। প্রাথমিক তদন্তের পর, তারা তিনজনের একজনকে চিঠি পাঠানোর জন্য দায়ী বলে সন্দেহ করেছে। প্রথমত, ডাঃ ফোনি মিত্র, যিনি রাজেন বাবুর চিকিত্সক। যেহেতু তার কোনো উন্নতিশীল অনুশীলন নেই এবং তার অর্থের প্রয়োজন, ফেলুদা মনে করেন যে রাজেন বাবু যদি এই ধরনের হুমকিমূলক চিঠি পাওয়ার পরে অসুস্থ হয়ে পড়েন, তাহলে এটি ডক্টর মিত্রকে আরও অর্থ উপার্জন করতে সহায়তা করবে। ফেলুদা মিঃ ঘোষালকেও সন্দেহ করেন, যিনি প্রাচীন জিনিসের বিশেষজ্ঞ। রাজেন বাবু সম্প্রতি প্রাচীন জিনিসের প্রতি গভীর আগ্রহ তৈরি করেছেন এবং কিউরিও সংগ্রহ শুরু করেছেন। তাই, তিনি মিঃ ঘোষালের প্রতিদ্বন্দ্বী। তিনি অসুস্থ হলে, তিনি কিউরিও কিনতে বাড়ির বাইরে যেতে পারবেন না এবং এইভাবে মিঃ ঘোষাল সেগুলি কিনতে সক্ষম হবেন। রাজেন বাবুর ছেলে প্রবীর মজুমদার, যাকে রাজেন বাবু বহু বছর আগে বাড়ি থেকে বের করে দিয়েছিলেন, বাবার আলমারি থেকে টাকা চুরি করতে গিয়ে ধরা পড়ার পর, তাকেও দার্জিলিংয়ে দেখা গেছে। সে তার বাবার উপর প্রতিশোধ নিতে হুমকিমূলক চিঠিও পাঠাতে পারে।
একদিন সকালে, রাজেন বাবু ফেলুদা এবং তোপশেকে জরুরীভাবে তার সাথে দেখা করতে বলেন। পৌঁছে তারা দেখে যে রাজেন বাবুকে ফ্যাকাশে এবং ক্লান্ত দেখাচ্ছে; ডাক্তার মিত্র তাকে পরীক্ষা করছেন এবং তার ভাড়াটিয়া তিনকোরী বাবু সেখানে দাঁড়িয়ে চিন্তিত হয়ে দেখছেন। রাজেন বাবু ফেলুদাকে বলেন যে তিনি আগের রাতে ভয় পেয়েছিলেন যখন মধ্যরাতের পরে একজন মুখোশধারী লোক এসে তার উপর বেঁকে গিয়েছিল। লোকটি ছিল ভয়ঙ্কর ভীতিকর মুখোশ এবং রাজেন বাবু ভয় পেয়েছিলেন।
ডাঃ মিত্রকে বিদায় জানানোর পর, তিনকোরি বাবু ফেলুদাকে জানান যে তাকে জরুরীভাবে কলকাতা চলে যেতে হবে। তিনি রাজেন বাবুর প্রতি তার উদ্বেগ প্রকাশ করেন এই বলে যে তিনি চলে যাওয়ার আগে পুলিশকে জানাবেন, কারণ রাজেন বাবুর সুরক্ষা প্রয়োজন ছিল। তিনকোরী বাবু কলকাতায় চলে গেলে রাজেন বাবু বাড়িতে একাই থাকবেন। তাই, ফেলুদা তার বাসায় রাত থাকার প্রস্তাব দেয়।
রাতে ফেলুদা আর তোপসে মামলার বিস্তারিত আলোচনা করে। ফেলুদা তোপশেকে বলে যে তিনজন সন্দেহভাজন, যেমন ডক্টর মিত্র, মিঃ ঘোষাল এবং প্রবীর, অন্য রাতে যখন রাজেন বাবু ভয় পেয়েছিলেন, তারা ঘটনার সময় অন্য লোকেদের সাথে ছিল। হঠাৎ, ফেলুদা উঠে চলে যায় এবং তোপসে শুয়ে পড়ে। তিনি শীঘ্রই তন্দ্রা অনুভব করতে শুরু করেন এবং একটি মুখোশধারী ব্যক্তির উপস্থিতি টের পেয়ে চমকে ওঠেন যখন তিনি তার উপর নমন করেন। ফেলুদা যখন মুখোশ পরেছে বলে জানাল তখন সে চিৎকার করতে চলেছে। ফেলুদা তোপশেকে মুখোশ পরতে বলে এবং যদি সে এটিতে অদ্ভুত কিছু খুঁজে পায় তবে তাকে বলতে বলে। তোপশে চেরুটের গন্ধ শনাক্ত করে। সঙ্গে সঙ্গে তোপসে তিনকোরি বাবুর কথা মনে করে এবং ফেলুদা তার সঙ্গে একমত হয়।
গল্পের শুরুতেই হুমকি ও ভয়ের পরিবেশ তৈরি করে হুমকিমূলক চিঠির উল্লেখ, যা রাজেন বাবুকে অতীতের অপকর্মের জন্য শাস্তি দেওয়ার প্রতিশ্রুতি দেয়। কী অপকর্ম হতে পারে এবং রাজেন বাবু কীভাবে এবং কী শাস্তি পাবেন তা নিয়ে পাঠক ভাবছেন। যেহেতু সমস্ত চরিত্রের পরিচয় দেওয়া হয়, অপরাধীকে ন্যূনতম সন্দেহজনক চরিত্র হিসাবে পরিচয় করিয়ে দেওয়া হয় তবে তাকে বুদ্ধিমানও দেখানো হয়। তিনি মিস্টার ঘোষালের দিকে নির্দেশ করে সন্দেহ দূর করার চেষ্টা করেন এবং এও বলে যে তিনি চলে যাওয়ার আগে পুলিশকে রাজেন বাবুর যত্ন নিতে বলবেন। এটি গল্পটিকে আকর্ষণীয় করে তোলে কারণ সে ফেলুদার সাথে বুদ্ধির মিল রাখতে সক্ষম। পাঠকের দৃষ্টি আকর্ষণ করা হয় বিভিন্ন চরিত্রের প্রতি তাদের প্রত্যেকের উদ্দেশ্য প্রকাশের মাধ্যমে। পাঠক এই ক্লুগুলির উপর ফোকাস করেন এবং সুস্পষ্ট বিশদটি মিস করতে পারেন যে রাজেন বাবুর ঘনিষ্ঠতার কারণে অপরাধীর পক্ষে এটি সবচেয়ে সহজ ছিল, যেহেতু তিনি রাজেন বাবুর বাড়িতে থাকতেন৷ তিনি রাজেন বাবুর বাড়িতে এসে তাঁর শৈশব দেখেছিলেন। ছবি তুলে রাজেন তার প্রতি অন্যায়ের প্রতিশোধ নিতে চেয়েছিলেন।
১৯৯০-৯১ এশিয়া কাপ
১৯৯০-৯১ এশিয়া কাপ ক্রিকেট প্রতিযোগিতার ৪র্থ আসর ২৫ ডিসেম্বর ১৯৯০ থেকে ৪ জানুয়ারি ১৯৯১, ২০১৪ তারিখ পর্যন্ত ভারত অনুষ্ঠিত হয়।
মাঠ
প্রতিযোগিতার জন্য নির্ধারিত ৪টি খেলার ২টি ইডেন গার্ডেন্সএ অনুষ্ঠিত হয়।
খেলা পরিচালনাকারী কর্মকর্তা
মাঠের আম্পায়ার:
== পয়েন্ট তালিকা == * = বোনাস ১ পয়েন্টসহ।
জয়বাবা ফেলুনাথ
জয়বাবা ফেলুনাথ সত্যজিৎ রায় রচিত ফেলুদা সিরিজের একটি গোয়েন্দা উপন্যাস। সোনার কেল্লার মত এই উপন্যাসেরও চলচ্চিত্র রূপ দেওয়া হয়। এই উপন্যাসটি ১৯৭৫ সালে (১৩৮২ বঙ্গাব্দ) শারদীয়া দেশ পত্রিকায় প্রথম প্রকাশিত হয়। আনন্দ পাবলিশার্স প্রাইভেট লিমিটেড ১৯৭৬ সালে সেপ্টেম্বর মাসে গ্রন্থাগারে প্রকাশ করে। বইটির প্রচ্ছদ ও অলংকরণ করেন সত্যজিৎ রায়।
কাহিনী
ফেলুদা মাসতুতো ভাই তোপ্‌সে এবং বন্ধু লালমোহনবাবুর (জটায়ু) সঙ্গে ছুটি কাটাতে বেনারসে এসেছেন। বিখ্যাত মছলিবাবাকে দেখার জন্য ওনারা বেনারসের দ্বারভাঙ্গা ঘাটে যান। সেখানে উমানাথ ঘোষাল মহাশয়ের সঙ্গে আলাপ হয়। উমানাথবাবু ফেলুদাকে জানান যে একটা দুষ্প্রাপ্য এবং দামী গণেশ মূর্তি ওনার বাবার সিন্দুক থেকে চুরি গেছে। উমানাথ ঘোষালের বাবা অম্বিকা ঘোষাল ফেলুদাকে গণেশ মূর্তি উদ্ধার করবার দায়িত্ব দেন। উমানাথবাবুর পরিবারের লোকজনদের জেরা করবার সময় ফেলুদার সঙ্গে উমানাথবাবুর আট বছরের ছেলে রুকু এবং উমানাথ ঘোষালের পরিবারে আশ্রিত বিকাশের আলাপ হয়। মগনলাল মেঘরাজ ফেলুদার প্রধান দুশমন, এই কেসে তার প্রথম দেখা পাওয়া যায়,সে ছিল উমানাথের দোস্ত।যাতে ফেলুদা কেস তদন্ত না করতে পারে আর গণপতি মূর্তি পাওয়ার জন্য ফেলুদার ক্ষতি করার চেষ্টা করে।মূলত মছলি বাবা তার লোক।
তদন্তের সময় ফেলুদাকে মগনলালের মোকাবিলা করতে হয়।
ভাইকিংসের পর্বের তালিকা
ভাইকিংস হিস্ট্রি চ্যানেলের জন্য মাইকেল হার্স্টের রচিত ও নির্মিত একটি ঐতিহাসিক নাট্যধর্মী টেলিভিশন ধারাবাহিক। আয়ারল্যান্ডে ধারণকৃত ধারাবাহিকটি ২০১৩ সালের ৩রা মার্চ কানাডায় প্রথম প্রচারিত হয়। ভাইকিংস প্রখ্যাত কিংবদন্তি নর্স বীর এবং ইংল্যান্ড ও ফ্রান্সের জন্য কুখ্যাত ভাইকিং র‍্যাগনার লদব্রোকের বীরত্বগাথা। ধারাবাহিকটিতে একজন কৃষক থেকে রাগনার কীভাবে তার পরিবার ও সতীর্থ যোদ্ধাদের সমর্থনে অ্যাংলো-স্যাক্সন রাজ্য ও ফ্রাঙ্কিয়া লুট করার মধ্য দিয়ে খ্যাতি অর্জন করেন এবং স্ক্যান্ডিনেভিয়ার রাজা হয়ে ওঠেন তা দেখানো হয়েছে।
২০১৩ সালের ৩রা মার্চ থেকে ২০২০ সালের ৩০শে ডিসেম্বর পর্যন্ত ধারাবাহিকটির ৬টি মৌসুমে ৮৯টি পর্ব প্রচারিত হয়।
সংস্কৃতে বাইবেলের অনুবাদ
বাইবেলের অনুবাদ মধ্যে সংষ্কৃত ভারতীয় ভাষায় বাইবেল অনুবাদের প্রথম তরঙ্গ মধ্যে একজন।
থাম্ব|প্রথম অনুবাদ
ইতিহাস
ধর্মপ্রচারক হিসেবে ভারতে আসার পর পরই উইলিয়াম কেরি সংস্কৃত ভাষায় বাইবেলের অনুবাদ আরম্ভ করেন। তিনি বিশ্বাস করতেন যে সংস্কৃত বাইবেল ভারতের জনগণের সাথে বৌদ্ধিক যোগাযোগের জন্য একটি আদর্শ মাধ্যম হবে। এছাড়াও বিশ্বাস করতেন যে একটি সংস্কৃত বাইবেল অন্যান্য ভারতীয় ভাষায় বাইবেল অনুবাদের ভিত্তি হিসেবে কাজ করবে। এই প্রচেষ্টায় স্থানীয় সংস্কৃত পণ্ডিতেরা তাঁকে ব্যাপকভাবে সাহায্য করেন। গ্রন্থগুলি মূল গ্রীক ও হিব্রু থেকে অনূদিত হয়েছে।
নিউ টেস্টামেন্ট ১৮০৮ সালে কলকাতার ব্যাপটিস্ট মিশনারি প্রেসে প্রকাশিত হয় এবং ১৮১৮ সালে চার খণ্ডে ওল্ড টেস্টামেন্ট প্রকাশিত হয়।